

Република Србија

**МИНИСТАРСТВО ПРОСВЕТЕ,**

**НАУКЕ И ТЕХНОЛОШКОГ РАЗВОЈА**

Број: 119-01-00241/2018-07

Датум: 4.6.2018. године

Б е о г р а д

Немањина 22-26

ма

На основу чл. 71. и 157. *Законa о основама система образовања и васпитања* („Службени гласник РС”, бр. 88/17, 27/18 (I) – др. закон и 27/18 (II) – др. закон) и члана 7. *Правилника о остваривању образовно-васпитног рада у иностранству* („Службени гласник РС”, 28/18),

министар просвете, науке и технолошког развоја доноси

**ОДЛУКУ**

**о избору наставника који ће реализовати образовно-васпитни рад на српском језику у иностранству у школској 2018/2019. години**

Министарство просвете, науке и технолошког развоја објавило је 16. априла 2018. године у дневном листу „Ало”и на својој званичној интернет страници, Конкурс за избор наставника за остваривање образовно-васпитног рада на српском језику у иностранству.

Комисија за избор наставника за остваривање образовно-васпитног рада на српском језику у иностранству, именована Решењем министра број: 119-01-00192/2018-07 од 15.5.2018. године, спровела је процедуру за избор наставника, прописану *Правилником о остваривању образовно-васпитног рада у иностранству* и предложила министру листу кандидата који ће реализовати образовно-васпитни рад на српском језику у СР Немачкој, Швајцарској, Италији и Великој Британији.

Министар просвете, науке и технолошког развоја својим решењем упућује у иностранство следећих 13 (словима: тринаест) наставника:

1. **Др Јелена Ангеловски**, професор српског језика, Панчево

2. **Александар Николић,** професор српског језика, Текија

3. **Миља Стевић**, професор српског језика, Кладово

4. **Татјана Милановић**, професор српског језика, Јагодина

5. **Снежана Шароњић,** професор разредне наставе, Крушевац

6. **Божидар Пешић**, наставник разредне наставе, Пирот

7. **Јелена Јовановић,** професор српског језика, Шабац

8. **Татјана Хот**, професор разредне наставе, Београд

9. **Јована Грујичић Милер**, професор српског језика, Текериш

10. **Соња Зрнић**, професор разредне наставе, Београд

11. **Мр Ксенија Гаћиновић**, професор разредне наставе, Београд

12. **Зоран Митрашиновић**, професор разредне наставе, Чајетина

13. **Мр Вида Милојковић,** професор разредне наставе, Београд.

Закључно са редним бројем 13.

Уколико изабрани наставник одустане од ангажовања на раду у иностранству, резервни кандидат је:

1. **Биљана Анђелковић**, професор разредне наставе, Београд.

Закључно са редним бројем 1.

Министарство просвете, науке и технолошког развоја сачиниће решења о ангажовању наставника и уговоре о уређењу међусобних права и обавеза, у складу са чланом 9. *Правилника о остваривању образовно-васпитног рада у иностранству*.

|  |  |
| --- | --- |
|  |  |
|  | **МИНИСТАР**  **Младен Шарчевић с.р.** |
|  |  |